Ngi dei kiba nyngkong tam ban shna ia ka Water policy, ong u bah Prestone\nRupang » Khubor » Ngi dei kiba nyngkong tam ban shna ia ka Water policy, ong u bah Prestone\nShillong: “Ngi dei kiba nyngkong tam ban thaw ia ka State Water Policy napdeng ki jylla ha ri India’, la ong u bah Prestone Tynsong u symbud myntri rangbah ka jylla.\nKa jingialang ka kynhun myntri myn hynnin ka sngi, ka la mynjur ia kane ka policy na ka bynta ban iada ia ki um ki wah ha baroh ki liang.\nHaba kren sha ki lad pathai khubor, u symbud myntri rangbah u bah Prestone u la pynpaw ia ka jingsngew kmen ba ka sorkar kala lah ban thaw ia kane ka policy, kaba nyngkong tam napdeng ki jylla ha ka ri India.\nKatkum ka jinong u symbud myntri rangbah, ka policy ka kren ruh ban shna ia ka jingkhang um ne check dam na ka bynta ban khang lad ia ka jingtuid ei ka um sha Bangladesh ne sha kiwei ki jaka namar ba kane ka jylla kaba long rilum, tang shiphang ar phang ka um ka la tuid lut sha Bangladesh.\nU la ong ba ka jingmut ba kongsan jong kane ka policy ka long ban iada ia ki doh um doh wah, ki um ki wah, ban khang lad ia ka jingjaboh ki wah, ban pynneh ia ki jaka lang um, ha kaba ka sorkar kan iatreilang bad ki bor shnong bor thaw, ki kynhun bad ki kur kiba don ki jaka ba don ki shniew ne tyllong um.\nU symbud myntri rangbah u la ong ba lyngba kane ka policy, kan don ka Village Sanitation Committee kaban peit ia ki kam ban pynneh ban iada ia ki um ki wah.\nKatkum ka jingong u bah Prestone, ka rukom treikam kane ka Committee kan iasyriem kum ka skhim shipah sngi ne ka NREGS ha kaba ki shnong kin don ka bynta ba kongsan bha.\nU bah Prestone u la ong ba ha kane ka policy la kynthup lut baroh ki jnit ki jnat kiba iadei bad ka um bad ka mariang.\nHa kawei ka liang, ka jingialang ka la mynjur ban pynkiew tulop thymmai ia u chairman ka MPSC bad ia ki dkhot, katkum ka jingai jingmut ka 5th Pay Commission.\nWan khnang U MP ka Kenya, ban pynphai ia ka ram kaba T.200 ha Mumbai Next »